CELEX: 32020D2033
Language: mt
Date: 2020-12-10 00:00:00
Title: Id-Deċiżjoni tal-Kunsill (PESK) 2020/2033 tal-10 ta’ Diċembru 2020 li temenda d-Deċiżjoni 2010/788/PESK dwar miżuri restrittivi kontra r-Repubblika Demokratika tal-Kongo

11.12.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 419/30
               
            
         ID-DEĊIŻJONI TAL-KUNSILL (PESK) 2020/2033
         tal-10 ta’ Diċembru 2020
         li temenda d-Deċiżjoni 2010/788/PESK dwar miżuri restrittivi kontra r-Repubblika Demokratika tal-Kongo
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fl-20 ta’ Diċembru 2010, il-Kunsill adotta d-Deċiżjoni 2010/788/PESK (1) dwar miżuri restrittivi kontra r-Repubblika Demokratika tal-Kongo (RDK).
                  
               
                     (2)
                  
                  
                     Fit-12 ta’ Diċembru 2016, il-Kunsill adotta d-Deċiżjoni (PESK) 2016/2231 (2) b’reazzjoni għat-tfixkil tal-proċess elettorali u l-ksur tad-drittijiet tal-bniedem marbut miegħu fir-RDK. Id-Deċiżjoni (PESK) 2016/2231 emendat id-Deċiżjoni 2010/788/PESK u introduċiet miżuri restrittivi awtonomi fl-Artikolu 3(2) tad-Deċiżjoni 2010/788/PESK.
                  
               
                     (3)
                  
                  
                     Abbażi ta’ rieżami tal-miżuri restrittivi stipulati fl-Artikolu 3(2) tad-Deċiżjoni 2010/788/PESK, jenħtieġ li dawk l-miżuri jiġġeddu sat-12 ta’ Diċembru 2021 u jenħtieġ li persuna waħda titneħħa mil-lista fl-Anness II għal dik id-Deċiżjoni.
                  
               
                     (4)
                  
                  
                     Id-dikjarazzjonijiet tar-raġunijiet relatati ma’ ċerti persuni elenkati fl-Anness II għad-Deċiżjoni 2010/788/PESK jenħtieġ li jiġu emendati.
                  
               
                     (5)
                  
                  
                     Għaldaqstant, jenħtieġ li d-Deċiżjoni 2010/788/PESK tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            Id-Deċiżjoni 2010/788/PESK hija emendata kif ġej:
            
                        (1)
                     
                     
                        fl-Artikolu 9, il-paragrafu 2 huwa sostitwit b’dan li ġej:
                        
                           “2.   Il-miżuri msemmija fl-Artikolu 3(2) għandhom japplikaw sat-12 ta’ Diċembru 2021. Għandhom jiġġeddu, jew jiġu emendati kif xieraq, jekk il-Kunsill iqis li l-objettivi tagħhom ma jkunux intlaħqu.”;
                        
                     
                  
                        (2)
                     
                     
                        L-Anness II għad-Deċiżjoni 2010/788/PESK huwa sostitwit bit-test li jidher fl-Anness għal din id-Deċiżjoni.
                     
                  
         
            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-10 ta’ Diċembru 2020.
            
               
                  Għall-Kunsill
               
               
                  Il-President
               
               M. ROTH
            
         
         
            (1)  Id-Deċiżjoni tal-Kunsill 2010/788/PESK tal-20 ta’ Diċembru 2010 dwar miżuri restrittivi kontra r-Repubblika Demokratika tal-Kongo u li tħassar il-Pożizzjoni Komuni 2008/369/PESK (ĠU L 336, 21.12.2010, p. 30).
         
            (2)  Id-Deċiżjoni tal-Kunsill (PESK) 2016/2231 tat-12 ta’ Diċembru 2016 li temenda d-Deċiżjoni 2010/788/PESK dwar miżuri restrittivi kontra r-Repubblika Demokratika tal-Kongo (ĠU L 336I, 12.12.2016, p. 7).
      
      
         
            ANNESS
            
               
                  
                     “ANNESS II
                     LISTA TA’ PERSUNI U ENTITAJIET IMSEMMIJA FL-ARTIKOLU 3(2)
                     A.   Persuni
                     
                                  
                              
                              
                                 Isem
                              
                              
                                 Informazzjoni ta’ Identifikazzjoni
                              
                              
                                 Raġunijiet għall-elenkar
                              
                              
                                 Data tal-elenkar
                              
                           
                                 1
                              
                              
                                 Ilunga Kampete
                              
                              
                                 magħruf ukoll bħala Gaston Hughes Ilunga Kampete; Hugues Raston Ilunga Kampete
                                 Data tat-twelid: 24.11.1964
                                 Post tat-twelid: Lubumbashi, RDK
                                 Nazzjonalità: RDK
                                 Numru tal-karta tal-identità militari: 1-64-86-22311-29
                                 Indirizz: 69, avenue Nyangwile, Kinsuka Mimosas, Kinshasa/Ngaliema, RDK
                                 Sess: Raġel
                              
                              
                                 Bħala Kmandant tal-Gwardja Repubblikana (GR) sa April 2020, Ilunga Kampete kien responsabbli għall-unitajiet tal-GR skjerati fuq l-art u involuti fl-użu sproporzjonat ta’ forza u repressjoni vjolenti f’Settembru 2016 f’Kinshasa.
                                 Huwa kien ukoll responsabbli għar-repressjoni u l-ksur tad-drittijiet tal-bniedem imwettqa minn aġenti tal-GR, bħar-repressjoni vjolenti ta’ manifestazzjoni tal-oppożizzjoni f’Lubumbashi f’Diċembru 2018.
                                 Minn Lulju 2020, huwa jibqa’ suldat ta’ livell għoli, bħala Logutenent Ġenerali fil-Forzi Armati Kongoliżi (FARDC) u Kmandant tal-bażi militari ta’ Kitona fil-provinċja ta’ Kongo Central. Skont il-funzjonijiet tiegħu huwa responsabbli għall-ksur reċenti tad-drittijiet tal-bniedem imwettaq mill-FARDC.
                                 Ilunga Kampete kien għalhekk involut fl-ippjanar, id-direzzjoni, jew it-twettiq ta’ atti li jikkostitwixxu ksur jew abbuż serju tad-drittijiet tal-bniedem fir-RDK.
                              
                              
                                 12.12.2016
                              
                           
                                 2
                              
                              
                                 Gabriel AMISI Kumba
                              
                              
                                 magħruf ukoll bħala Gabriel Amisi Nkumba; ‘Tango Fort’; ‘Tango Four’
                                 Data tat-twelid: 28.5.1964
                                 Post tat-twelid: Malela, RDK
                                 Numru tal-karta tal-identità militari:
                                 1-64-87-77512-30
                                 Indirizz: 22, avenue Mbenseke, Ma Campagne, Kinshasa/Ngaliema RDK
                                 Sess: Raġel
                              
                              
                                 Eks Kmandant tal-ewwel żona tad-difiża tal- Forzi Armati Kongoliżi (FARDC) li ħadu sehem fl-użu sproporzjonat ta’ forza u repressjoni vjolenti f’Settembru 2016 f’Kinshasa.
                                 Fil-kapaċità tiegħu bħala Viċi Kap tal-Persunal tal- FARDC inkarigat mill-operazzjonijiet u l-intelligence minn Lulju 2018 sa Lulju 2020, u minħabba d-dmirijiet għolja tiegħu bħala Spettur Ġeneral tal-FARDC minn Lulju 2020, huwa responsabbli għal ksur reċenti tad-drittijiet tal-bniedem imwettaq mill-FARDC.
                                 Gabriel Amisi Kumba kien għalhekk involut fl-ippjanar, id-direzzjoni jew it-twettiq ta’ atti li jikkostitwixxu ksur jew abbuż serju tad-drittijiet tal-bniedem fir-RDK.
                              
                              
                                 12.12.2016
                              
                           
                                 3
                              
                              
                                 Ferdinand ILUNGA Luyoyo
                              
                              
                                 Data tat-twelid: 8.3.1973
                                 Post tat-twelid: Lubumbashi, RDK
                                 Nazzjonalità: RDK
                                 Numru tal-passaport tar-RDK: OB0260335
                                 validu mill-15.4.2011 sal-14.4.2016
                                 Indirizz: 2, avenue des Orangers, Kinshasa/Gombe, RDK.
                                 Sess: Raġel
                              
                              
                                 Bħala Kmandant tal-unità kontra l-irvellijiet imsejħa Légion Nationale d’Intervention tal-Pulizija Nazzjonali Kongoliża (PNC) sal-2017, u Kmandant tal-unità responsabbli għall-protezzjoni tal-istituzzjonijiet u l-uffiċjali ta’ livell għoli fil-PNC sa Diċembru 2019, Ferdinand Ilunga Luyoyo kien responsabbli għall-użu sproporzjonat tal-forza u r-repressjoni vjolenti f’Settembru 2016 f’Kinshasa, u għandu r-responsabbiltà għall-ksur sussegwenti tad-drittijiet tal-bniedem imwettaq mill-PNC.
                                 Ferdinand Ilunga Luyoyo kien għalhekk involut fl-ippjanar, id-direzzjoni, jew it-twettiq ta’ atti li jikkostitwixxu ksur jew abbuż serju tad-drittijiet tal-bniedem fir-RDK.
                                 Ferdinand Ilunga Luyoyo żamm il-grad tiegħu ta’ Ġeneral u għadu attiv fix-xena pubblika fir-RDK.
                              
                              
                                 12.12.2016
                              
                           
                                 4
                              
                              
                                 Célestin Kanyama
                              
                              
                                 magħruf ukoll bħala Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin; “Esprit de mort”
                                 Data tat-twelid: 4.10.1960
                                 Post tat-twelid: Kananga, RDK
                                 Nazzjonalità: RDK
                                 Numru tal-passaport tar-RDK: OB0637580 (validu mill-20.5.2014 sad-19.5.2019)
                                 Viża ta’ Schengen bin-numru 011518403, maħruġa fit-2.7.2016
                                 Indirizz: 56, avenue Usika, Kinshasa/Gombe, RDK
                                 Sess: Raġel
                              
                              
                                 Bħala Kummissarju tal-Pulizija Nazzjonali Kongoliża (PNC), Célestin Kanyama kien responsabbli għall-użu sproporzjonat ta’ forza u repressjoni vjolenti f’Settembru 2016 f’Kinshasa.
                                 F’Lulju 2017, Célestin Kanyama nħatar Direttur Ġenerali tal-iskejjel ta’ taħriġ tal-PNC. Minħabba r-rwol tiegħu bħala uffiċjal anzjan tal-PNC, huwa responsabbli għall-ksur reċenti tad-drittijiet tal-bniedem imwettaq mill-PNC. Eżempju wieħed huwa l-intimidazzjoni u l-privazzjoni tal-libertà imposta fuq il-ġurnalisti minn uffiċjali tal-pulizija f’Ottubru 2018, wara l-pubblikazzjoni ta’ sensiela ta’ artikli dwar il-miżapproprjazzjoni tar-razzjonijiet tal-kadetti tal-pulizija, u r-rwol li Célestin Kanyama kellu f’dawn l-avvenimenti.
                                 Célestin Kanyama kien għalhekk involut fl-ippjanar, id-direzzjoni jew it-twettiq ta’ atti li jikkostitwixxu ksur jew abbuż serju tad-drittijiet tal-bniedem fir-RDK.
                              
                              
                                 12.12.2016
                              
                           
                                 5
                              
                              
                                 John Numbi
                              
                              
                                 magħruf ukoll bħala John Numbi Banza Tambo; John Numbi Banza Ntambo; Tambo Numbi
                                 Data tat-twelid: 16.8.1962
                                 Post tat-twelid: Jadotville-Likasi-Kolwezi RDK
                                 Nazzjonalità: RDK
                                 Indirizz: 5, avenue Oranger, Kinshasa/Gombe, RDK
                                 Sess: Raġel
                              
                              
                                 John Numbi kien l-Ispettur Ġenerali tal-Forzi Armati Kongoliżi (FARDC) minn Lulju 2018 sa Lulju 2020. Minħabba r-rwol tiegħu, huwa responsabbli għall-ksur reċenti tad-drittijiet tal-bniedem imwettaq mill-FARDC, bħal vjolenza sproporzjonata kontra minaturi illegali minn Ġunju sa Lulju 2019 minn truppi tal-FARDC taħt l-awtorità diretta tiegħu.
                                 John Numbi kien għalhekk involut fl-ippjanar, id-direzzjoni, jew it-twettiq ta’ atti li jikkostitwixxu ksur jew abbuż serju tad-drittijiet tal-bniedem fir-RDK.
                                 John Numbi jżomm pożizzjoni ta’ influwenza fl-FARDC, speċjalment f’Katanga, fejn ġie rrappurtat ksur serju tad-drittijiet tal-bniedem imwettaq mill-FARDC.
                              
                              
                                 12.12.2016
                              
                           
                                 6
                              
                              
                                 Evariste Boshab
                              
                              
                                 magħruf ukoll bħala Evariste Boshab Mabub Ma Bileng
                                 Data tat-twelid: 12.1.1956
                                 Post tat-twelid: Tete Kalamba RDK
                                 Nazzjonalità: RDK
                                 Numru tal-passaport diplomatiku: DP0000003 (validu minn 21.12.2015 sa 20.12.2020).
                                 Il-viża ta’ Schengen skadiet fil-5.1.2017
                                 Indirizz: 3, avenue du Rail, Kinshasa/Gombe, RDK
                                 Sess: Raġel
                              
                              
                                 Fil-kapaċità tiegħu ta’ Viċi Prim Ministru u Ministru għall-Intern u s-Sigurtà minn Diċembru 2014 sa Diċembru 2016, Evariste Boshab kien uffiċjalment responsabbli għall-pulizija u s-servizzi ta’ sigurtà u għall-koordinazzjoni tal-ħidma tal-gvernaturi provinċjali. F’din il-kapaċità, huwa kien responsabbli għall-arrest ta’ attivisti u ta’ membri tal-oppożizzjoni, kif ukoll għall-użu sproporzjonat tal-forza, inkluż bejn Settembru 2016 u Diċembru 2016 b’reazzjoni għad-dimostrazzjonijiet f’Kinshasa, li wassal biex għadd kbir ta’ ċivili nqatlu jew indarbu mis-servizzi ta’ sigurtà.
                                 Evariste Boshab kien għalhekk involut fl-ippjanar, id-direzzjoni, jew it-twettiq ta’ atti li jikkostitwixxu ksur jew abbuż serju tad-drittijiet tal-bniedem fir-RDK.
                                 Evariste Boshab kellu wkoll rwol fl-isfruttament u fl-aggravament tal-kriżi fir-reġjun ta’ Kasai, fejn huwa għandu pożizzjoni ta’ influwenza, b’mod partikolari minn mindu sar is-Senatur ta’ Kasai f’Marzu 2019.
                              
                              
                                 29.5.2017
                              
                           
                                 7
                              
                              
                                 Alex KANDE Mupompa
                              
                              
                                 magħruf ukoll bħala Alexandre Kande Mupomba; Kande-Mupompa
                                 Data tat-twelid: 23.9.1950
                                 Post tat-twelid: Kananga RDK
                                 Nazzjonalità: Kongoliża u Belġjana
                                 Numru tal-passaport tar-RDK: PO0024910 (validu minn 21.3.2016 sa 20.3.2021)
                                 Indirizzi: Messidorlaan 217/25, 1180 Uccle, Belgium
                                 1, avenue Bumba, Kinshasa/Ngaliema, RDK
                                 Sess: Raġel
                              
                              
                                 Bħala Gvernatur ta’ Kasai Central sa Ottubru 2017, Alex Kande Mupompa kien responsabbli għall-użu sproporzjonat tal-forza, repressjoni vjolenti għal każijiet ta’ qtil extraġudizzjarju mwettqa mill-forzi tas-sigurtà u l-Pulizija Nazzjonali Kongoliża (PNC) f’Kasai Central minn Awwissu 2016, inkluż qtil fit-territorju ta’ Dibaya fi Frar 2017.
                                 Alex Kande Mupompa kien għalhekk involut fl-ippjanar, id-direzzjoni, jew it-twettiq ta’ atti li jikkostitwixxu ksur jew abbuż serju tad-drittijiet tal-bniedem fir-RDK.
                                 Alex Kande Mupompa kellu wkoll rwol fl-isfruttament u l-aggravament tal-kriżi fir-reġjun ta’ Kasai li kien rappreżentant tiegħu sa Ottubru 2019 u li fih huwa għandu pożizzjoni ta’ influwenza bħala kap tal-Congrès des alliés pour l’action au Congo (CAAC) li huwa parti mill-gvern provinċjali ta’ Kasai.
                              
                              
                                 29.5.2017
                              
                           
                                 8
                              
                              
                                 Jean-Claude KAZEMBE Musonda
                              
                              
                                 Data tat-twelid: 17.5.1963
                                 Post tat-twelid: Kashobwe RDK
                                 Nazzjonalità: RDK
                                 Indirizz: 7891, avenue Lubembe, Quartier Lido, Lubumbashi, Haut-Katanga, RDK
                                 Sess: Raġel
                              
                              
                                 Bħala Gvernatur ta’ Haut-Katanga sa April 2017, Jean-Claude Kazembe Musonda kien responsabbli għall-użu sproporzjonat tal-forza u r-repressjoni vjolenti mwettqa mill-forzi tas-sigurtà u l-Pulizija Nazzjonali Kongoliża (PNC) f’Haut-Katanga, inkluż bejn il-15 u l-31 ta’ Diċembru 2016 meta, b’reazzjoni għall-protesti f’Lubumbashi, 12-il persuna ċivili nqatlu u 64 indarbu b’riżultat tal-użu ta’ forza letali mill-forzi tas-sigurtà inkluż aġenti tal-PNC.
                                 Jean-Claude Kazembe Musonda kien għalhekk involut fl-ippjanar, id-direzzjoni, jew it-twettiq ta’ atti li jikkostitwixxu ksur jew abbuż serju tad-drittijiet tal-bniedem fir-RDK.
                                 Jean-Claude Kazembe Musonda huwa l-mexxej tal-partit CONAKAT, li baqa’ leali lejn il-Front Commun pour le Congo (FCC).
                              
                              
                                 29.5.2017
                              
                           
                                 9
                              
                              
                                 Éric Ruhorimbere
                              
                              
                                 magħruf ukoll bħala Eric Ruhorimbere Ruhanga; “Tango Two”; “Tango Deux”
                                 Data tat-twelid: 16.7.1969
                                 Post tat-twelid: Minembwe RDK
                                 Nazzjonalità: RDK
                                 Numru tal-karta tal-identità militari: 1-69-09-51400-64.
                                 Numru tal-passaport tar-RDK OB0814241.
                                 Indirizz: Mbujimayi, Provinċja ta’ Kasai, RDK.
                                 Sess: Raġel
                              
                              
                                 Bħala Viċi Kmandant tal-21 reġjun militari minn Settembru 2014 sa Lulju 2018, Éric Ruhorimbere kien responsabbli għall-użu sproporzjonat tal-forza u għal każijiet ta’ qtil extraġudizzjarju mwettqa mill-forzi tal- Forzi Armati Kongoliżi (FARDC), b’mod partikolari kontra l-milizzja Nsapu u kontra nisa u tfal.
                                 Éric Ruhorimbere ilu l-Kmandant tas-settur operattiv ta’ Nord Equateur minn Lulju 2018. Minħabba r-rwol tiegħu, huwa responsabbli għall-ksur reċenti tad-drittijiet tal-bniedem imwettaq mill-FARDC.
                                 Éric Ruhorimbere kien għalhekk involut fl-ippjanar, id-direzzjoni, jew it-twettiq ta’ atti li jikkostitwixxu ksur jew abbuż serju tad-drittijiet tal-bniedem fir-RDK.
                              
                              
                                 29.5.2017
                              
                           
                                 10
                              
                              
                                 Emmanuel RAMAZANI Shadari
                              
                              
                                 magħruf ukoll bħala Emmanuel Ramazani Shadari Mulanda; Shadary
                                 Data tat-twelid: 29.11.1960
                                 Post tat-twelid: Kasongo RDK
                                 Nazzjonalità: RDK
                                 Indirizz: 28, avenue Ntela, Mont Ngafula, Kinshasa, RDK
                                 Sess: Raġel
                              
                              
                                 Bħala Viċi Prim Ministru u Ministru għall-Intern u s-Sigurtà sa Frar 2018, Emmanuel Ramazani Shadari kien uffiċjalment responsabbli għall-pulizija u s-servizzi tas-sigurtà u għall-koordinazzjoni tal-ħidma tal-gvernaturi provinċjali. F’din il-kapaċità, kien responsabbli għall-arresti ta’ attivisti u membri tal-oppożizzjoni, kif ukoll għall-użu sproporzjonat tal-forza, bħall-miżuri ta’ repressjoni vjolenti ta’ membri tal-moviment Bundu Dia Kongo (BDK) fil-Kongo Ċentrali, ir-repressjoni f’Kinshasa minn’ Jannar saFrar 2017 u l-użu sproporzjonat tal-forza u r-repressjoni vjolenti fil-provinċji ta’ Kasai.
                                 F’din il-kapaċità, Emmanuel Ramazani Shadari kien għalhekk involut fl-ippjanar, id-direzzjoni, jew it-twettiq ta’ atti li jikkostitwixxu ksur jew abbuż serju tad-drittijiet tal-bniedem fir-RDK.
                                 Minn Frar 2018, Emmanuel Ramazani Shadari ilu segretarju permanenti tal-Parti du peuple pour la reconstruction et le développement (PPRD), il-partit ewlieni fil-koalizzjoni taħt l-eks President Joseph Kabila.
                              
                              
                                 29.5.2017
                              
                           
                                 11
                              
                              
                                 Kalev Mutondo
                              
                              
                                 magħruf ukoll bħala Kalev Katanga Mutondo; Kalev Motono;Kalev Mutundo;Kalev Mutoid; Kalev Mutombo;Kalev Mutond;Kalev Mutondo;Katanga,;Kalev Mutund
                                 Data tat-twelid: 3.3.1957
                                 Nazzjonalità: RDK
                                 Numru tal-passaport tar-RDK: DB0004470 (validu minn 8.6.2012 sa 7.6.2017)
                                 Indirizz: 24, avenue Ma Campagne, Kinshasa, RDK
                                 Sess: Raġel
                              
                              
                                 Bħala l-Kap tas-Servizz tal-Intelligence Nazzjonali (ANR) sa Frar 2019, Kalev Mutondo kien involut fl-arrest arbitrarju, id-detenzjoni u t-trattament ħażin ta’ membri tal-oppożizzjoni, attivisti tas-soċjetà ċivili u oħrajn, u responsabbli għal dawn l-atti.
                                 Kalev Mutondo kien għalhekk involut fl-ippjanar, id-direzzjoni, jew it-twettiq ta’ atti li jikkostitwixxu ksur jew abbuż serju tad-drittijiet tal-bniedem fir-RDK.
                                 F’Mejju 2019, huwa ffirma dikjarazzjoni ta’ lealtà passata u futura lejn Joseph Kabila, lejn min jibqa’ assoċjat mill-qrib.
                                 Kalev Mutondo għad għandu livell għoli ta’ influwenza politika, fir-rwol il-ġdid tiegħu bħala “konsulent politiku” lill-Prim Ministru tar-RDK.
                              
                              
                                 29.5.2017
                              
                           B.   Entitajiet
                  
               ”